Coba jelasin Penggunaan dari Fosforus dalam bahasa melayu dong

Asid fosforik pekat, yang boleh mengandungi sehingga 70% ke 75% P2O5 adalah sangat penting dalam bidang pertanian and perladangan dalam bentuk baja. Permintaan sejagat baja telah menjurus kepada peningkatan tinggi dalam penghasilan fosfat (PO43-) pada separuh masa kedua abad ke-20. Lain-lain penggunaan termasuklah;

fosfat diggunakan dalam pembuatan kaca khusus yang digunakan dalam lampu natrium.

Abu tulang, kalsium fosfat, digunakan dalam penghasilan tembikar halus .

Natrium tripolifosfat yang diperbuat daripada asid fosforik adalah digunakan sebagai detergen dobi dalam sebilangan negara, sementara yang lainnya mengharamkan penggunaan tersebut.

Asid fosforik yang diperbuat daripada unsur fosforus digunakan dalam aplikasi pemakanan seperti minuman soda. Asid ini adalah merupakan titik permulaan dalam penghasilan fosfat gred makanan. Ini termasuklah monokalsium fosfat yang digunakan dalam serbuk penaik dan natrium tripolifosfat serta natrium fosfat yang lain. Antara penggunaan-penggunaannya yang lain, ia digunakan untuk memperbaiki ciri daging dan keju kilang. Ia juga digunakan dalam ubat gigi. Trinatrium fosfat digunakan sebagai agen pembasuh untuk melembutkan air dan mengelakkan kakisan paip/tiub dandang.

Fosforus digunakan secara meluas untuk menghasilkan sebatian organofosforus, melalui pengantara seperti fosforus klorida dan fosforus sulfida. Ini terdapat banyak penggunaan, termasuklah bahan pemplastik, bahan rencat nyala, pestisid, agen penyari, dan rawatan air.

Unsur ini adalah juga merupakan juzuk penting dalam penghasilan keluli, pembuatan gangsa fosfor, dan dalam banyak lagi keluaran kilang yang berkaitan.

Fosforus putih digunakan dalam aplikasi ketenteraan seperti bom api, dan dalam pengadangan asap  seperi periuk asap dan periuk bom, serta peluru jejak.

Fosforus merah adalah penting dalam pembuatan penggeser kotak mancis, nyala, dan yang terkenal kerana penyalahgunaannya, methamphetamine.

Dalam kandungan surih, fosforus digunakan sebagai pendopan dalam semikonduktor jenis N.

32P dan 33P digunakan sebagai penyurih radioaktif dalam makmal biokimia (lihat #Isotop).